Boeke te koop » MCMBOEKE
MAN MET BALANS NOU WEER BESKIKBAAR
Braam Hanekom se bekende dagboek Man met Balans is nou in sy vyfde herdruk en weer beskikbaar
Dit is saam met die dagstukkies propvol aanhalings en wenke oor leierskap: Aantal bladsye 429
Temas wat bespreek word is onder andere :
Om naby God te lewe, roeping, leierskap, geld, werk, pa-wees, oor seer en swaarkry en hoop
Bestel dit van mcmboeke@gmail.com of stuur `n sms met jou naam en kontakbesonderhede na 0845125136
Koste R250 (posgeld ingesluit)
Ons hoor gereeld Christene is in die wêreld, maar nie van die wêreld nie. En dankie tog, wil ons sê, dat ons kan uitsien na 'n ander wêreld waar ons eendag sal woon! Die probleem is net:
Tot ons na daardie ander wêreld toe gaan, bly ons hiér, op aarde.
Wat is die verskil tussen kerke wat groei en kerk wat sterf?
Stephan Joubert skryf soos volg oor die boek:
Dit klink dalk soos 'n cliché, maar glo my, ek kon hierdie boek eenvoudig nie neersit toe ek dit eers begin lees het nie. Braam Hanekom, 'n deurwinterde kerkleier en 'n gesogte leierskapskonsultant, voer jou op die volgende bladsye mee op die reis van 'n leeftyd na die hartklop van relevante en God-getroue kerkwees. Op diep persoonlike, maar op weldeurdagte maniere spreek hy padlangs die krisisse en uitdagings voor die deur van die kerk aan. In dieselfde asem dui Braam ook belangrike nuwe roetes aan wat die kerk moet bewandel in hierdie uitdagende tye. Kosbare insigte rondom leierskap; die rol van leraars; prediking en effektiewe kommunikasie; die regte lees van ons nuwe kontekste, en hoe om warm en egte geloofsgemeenskap in plaaslike gemeentes te bevorder, word deur die loop van hierdie boek op kreatiewe maniere met jou gedeel. Wat 'n tydige, lewensnoodsaaklike boek vir kerkleiers en geloofsgemeenskappe! Lees dit, dan sal jy verstaan wat ek bedoel. – Buitengewone Professor, Eietydse Ekklesiologie, Universiteit van die Vrystaat en Navorsingsgenoot, Radboud Universiteit, Nijmegen
PRYS: R100.00 + Posgeld
Wêreldwyd is daar 'n versugting na kwaliteit-leierskap. Ons weet dat 'n groot deel van ons gelukkige voortbestaan gaan afhang van die tipe leiers oor wie ons nou beskik en die wat ons vir die toekoms kweek. Die vraag is hoe doen 'n mens dit ten beste? In Ontwikkel die Leier in jou kind rig Braam Hanekom 'n uitdaging aan alle ouers, mentors en onderwysers om langs spesifieke kontoere die leierskapspotensiaal raak te sien en te help ontwikkel in die kinders met wie hulle te doen het.
Die boek wys basiese beginsels van leierskap en leierskapontwikkeling uit, maar gee ook praktiese riglyne wat die proses baie vergemaklik. Dit rig ernstige vrae aan opvoeders, maar wys ook op die ongelooflike moontlikhede wat daar in ons midde lê. Die wortels vir môre se werklikhede word reeds vandag gevestig. Met sy omvattende kennis van hoe leierskap werk, wys Braam Hanekom vir ouers en ander opvoeders hoe om die wortels te koester om sodoende 'n aktiewe en konkrete rol te speel om die toekoms ten goede te beïnvloed.
Hanekom skryf meevoerend en oortuigend, met baie nuttige voorbeeldstof, oor onderwerpe soos:
* 'n Basiese leierskapsteorie * Karakter en integriteit * Maak van jou kinders spanspelers * Leer hulle om ander aan te moedig * Leer hulle die waarde van wysheid en balans in die lewe * Ook minderbevoorregte kinders het leierskapeienskappe wat ontwikkel moet word